דניאל השיב לדיווחו של הכתב דורון הרמן בעניין האונס של התיירת בקפריסין: "אה, היא הייתה רגילה ל-2-3 לפתע פתאום 12, זה ה… שבר?"
יחס התקשורת הישראלית לאונס של 12 הנערים באיה נאפה, ממשיך להיות שנוי במחלוקת. לאחר הניסיון בכמה מכלי התקשורת המרכזיים לצייר את המקרה כמעידה של כמה חברה, התפרעות של "בני טובים" או ילדים מרקע נורמטיבי, תוך הדגשת העובדה שמדובר בנערים לפני גיוס ליחידות קרביות – מגיעה היום שיחת הגברים בין אלון בן דוד, רוני דניאל ויואב לימור ברדיו 103.
בתוכניתם "הקבינט" ששודרה בשבוע שעבר, עלה לשידור כתב ערוץ 13 דורון הרמן המסקר את הפרשה מאיה נאפה. הרמן אמר בפתח התוכנית כי "הסיפור עצוב כי אתה רואה פה חבר׳ה צעירים לפני צבא, אמורים להתגייס בעוד שבוע…הם היו בקשר עם תיירת בריטית בת גילם, יש פה הרבה תיירות בריטיות… ובמשך השבוע היא היתה איתם בקשר עם שלושה מהם, קיימה עם שלושה מהם יחסי מין בהסכמה, כך לפי המשטרה המקומית, אבל בלילה האחרון היא התעוררה באחד החדרים עם 12 ישראלים ולא עם 2-3 שהיא הכירה…"
רוני דניאל הגיב לו בנימה של פליאה: "אה, היא היתה רגילה ל-2-3 לפתע פתאום 12, זה ה… שבר?"
הרמן השיב: "היא הכירה 2-3, עם חלקם היא קיימה יחסי מין, ולפתע 12 חבר׳ה צעירים והיא בבוקר הבינה שחלקם קיימו אתה יחסי מין ללא הסכמתה ומבלי ידיעתה… עכשיו אני אומר לכם, עם כמויות האלכוהול שרצות פה אני חושב שכולם היו די מסטולים בסיטואציה הזאת. כשהיא התעוררה היא הלכה למשטרה והגישה תלונה…". התוכנית יש לציין – הוסרה היום מהרשת – בעקבות הסערה הציבורית שעוררה השיחה.
פנינו לדניאל לגבי האמירה שיצרה סערה ברשת. "הובנתי לא נכון", אמר לנו בתגובה. " 3 זה כמו 12 וזה גם כמו 1 כל עוד אין הסכמה זה לא משנה בכלל כמה זה. אני בכלל לא הבנתי מה זה משנה לאן הם מתגייסים". 

פנינו גם להרמן על אמירותיו המקלות לכאורה ש"כולם היו די מסטולים בסיטואציה הזאת", או שמדובר בסיפור עצוב כי מדובר ב"חברה צעירים לפני צבא", אך הוא הפנה אותנו לערוץ 13. דוברות ערוץ 13 טרם מסרה תגובה. 
בנוסף בשעה האחרונה צייץ דניאל את ההבהרה הבאה: "כמה הבהרות: מעולם לא חשבתי להתייחס בקלות דעת לאירוע כל כך חמור. בעיניי אונס – בין אם זה אדם אחד, 2 או 12 בכל המקרים הוא אירוע חמור ביותר. זכותה של כל אישה להחליט בדעה צלולה עם מי לקיים יחסי מין אך התנאי הוא שמדובר במעשים בהסכמה ובדעה צלולה. אם הובנתי אחרת אין לי אלא להצטער ולהתנצל".
כמה הבהרות: מעולם לא חשבתי להתייחס בקלות דעת לאירוע כל כך חמור. בעיניי אונס – בין אם זה אדם אחד, 2 או 12 בכל המקרים הוא אירוע חמור ביותר.זכותה של כל אישה להחליט בדעה צלולה עם מי לקיים יחסי מין אך התנאי הוא שמדובר במעשים בהסכמה ובדעה צלולה. אם הובנתי אחרת אין לי אלא להצטער ולהתנצל
הכתבת המדינית של "הארץ", נעה לנדאו, הביאה את התמלול המלא של השיחה בטוויטר וציינה שהאייטם כולו לווה בצחקוקים ובאווירה מבודחת – ושהמילה אונס, שהוא החשד העיקרי, בקושי הוזכרה. 
טוב, תמללתי. יש הרבה מה לומר על השיחה אבל אציין במיוחד את ההיצמדות לנרטיב של החבר׳ה ״הצעירים לפני צבא״ (כולל ההדגשה שזו ״סיטואציה מאוד לא פשוטה עבורם״), העובדה שבקושי מוזכרת בדיווח המילה אונס שהיא-היא החשד, תיאור הבריטיות רוקדות שתויות ״בחצי עירום״ ובעיקר: הצחוקים לאורך כל האייטם pic.twitter.com/MsYPfzePyg
כך, למשל, בסיום התוכנית פנה דניאל להרמן ושאל אותו אם הוא נשאר באי עוד כמה ימים. בן דוד שאל את דניאל "אתה רוצה לבוא רוני?" הרמן הגיב: "יש לי מקום". דניאל גיחך וסיכם בכך שב"בגילי זה רק לשבת על המרפסת ולהסתכל".


הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







